Diari Oficial de la Generalitat Valenciana


Sumari del DOGV 2954, del 18-03-1997 (1997/859450)

RESOLUCIÓ de data 8 de gener de 1997, de l'I·lm. Sr. director general de Justícia, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundación Javier Simón Torregrosa.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2954

Data del DOGV
:   18-03-1997

Secció del DOGV
:   ALTRES DISPOSICIONS

Número del document
:   1997/859450


Data del document
:   08-02-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de data 8 de gener de 1997, de l'I·lm. Sr. director general de Justícia, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la 'Fundación Javier Simón Torregrosa'.  
Vist l'expedient per qual se sol·licita inscriure en el Registre de Fundacions de la Comunitat Valenciana la 'Fundación Javier Simón Torregrosa', incoat en data 10 de setembre de 1996, amb el número de registre 55.312, per la Sra. Nieves Sanz Marín, en representació de la Fundació, en base als següents  
Fets  
Primer. Que per escriptura de data de 27 de juliol de 1996 i amb el número de protocol 755, atorgada davant el notari del Il·lustre Col·legi de València, amb residència a Enguera, el Sr. Alejandro Cervera Taulet, compareixen el Sr. Antonio Simón Sarrión, la Sra. Dolores Torregrosa Peiró, Sr. Antonio Simón Torregrosa, Sra. María Dolores Simón Torregrosa, Sr. Francisco Javier Ferrando Domingo, Sra. Inmaculada Ezpeleta Albuixech, Sr. José Valls Pérez, Sr. Rafael Sanz Marín, Sr. Francisco Javier Ezpeleta Albuixech, Sra. Dolores Sarrión Martí, Sra. María-José Pérez Fayos, Sra. Consuelo Claumarchirant Ves, Sr. José-Miguel Claumarchirant Ves, Sr. Rafael Lluch Gaya, Sra. Amparo Ves Pujades, Sra. Consuelo Aparicio Botella, Sra. Nieves Sanz Marín, Sra. María Sarrión Sarrión. Sra. Silvia Sala Ves, Sr. José Serrano García, Sra. Ana-Celia Bañón Fabra, Sr. Vicente Talón Beneyto, Sra. María-Ángeles Torregrosa Peiró, Sra. Carmen Goméz Pujades, Sr. Rubén Torregrosa Sarrión, Sr. Ricardo Torregrosa Sarrión, Sr. Ricardo Torregrosa Peiró, Sr. Francisco Argente Pujades, Sra. Milagros Benet Lorente, Sr. Rafael Sornosa García, Sra. Rosario Rodríguez Carreres, Sr. Leonardo Ezpeleta Albuixech, Sr. Juan Matoses Torres, Sr. Francisco Javier Claumarchirant Ves, Sr. julio Ciges Marín, Sra. María-Teresa Pérez Fayos i el Sr. Fernando Claumarchirant Claumarchirant, intervenen tots en el seu propi nom i dret; el Sr. Antonio Simón Sarrión i Sra. Dolores Torregrosa Peiró intervenen, a més, en l'exerciment de la pàtria potestat que ostenten de la seua filla, Sra. María-Dolores Simón Torregrosa, ací compareixent, a fi de complementar-li la capacitat, conforme al que disposa l'article 166 del Codi Civil, i manifesten en aquest acte la voluntat de constituir la denominada 'Fundación Javier Simón Torregrosa'.  
Segon. Que en la citada escriptura de constitució de la 'Fundació Javier Simón Torregrosa', foren detectats pel Registre de Fundacions certs errors que han estat esmenats pel Sr. Ricardo Torregrosa Peiró, Sra. María Teresa Pérez Fayos, Sr. Leonardo Ezpeleta Albuixech, Sr. Antonio Simón Sarrión i Sra. Dolores Torregrosa Peiró, en el seu propi nom i dret, i en representació dels compareixents en aquesta, mitjançant nova escriptura pública autoritzada pel mateix notari, en data de 30 de novembre de 1996 i el número 1.185 de protocol.  
Tercer. Segons l'article 6 dels estatuts, són finalitats i objectius de la Fundació:   
Com a finalitats generals  
1r. Millorar la qualitat de vida de col·lectius necessitats, tals com immigrants, xiquets maltractats i adolescents i jòvens, a través del desplegament de l'oci, la cultura, la comunicació i l'expressió corporal i col·lectiva.  
2n. Promoure la participació i l'organització d'aquests col·lectius, a fi de consolidar un teixit social, fonamentats en una societat més solidària i menys racista.  
3r. Potenciar i augmentar aquestes valors perquè es puguen desplegar per millorar la societat.  
Correspon al patronat de la Fundació determinar la manera en què caldrà complir les finalitats enumerades en aquest article. Les prestacions de la Fundació s'atorgaran de forma no lucrativa.  
Objectius primordials  
1r. Assistència a immigrants i necessitats.  
Aquesta consistirà en:  
A) Acollir temporalment els immigrants per atendre les seues necessitats bàsiques, fins facilitar-los la incorporació en el marc laboral.  
B) Si es troben en una situació d'il·legalitat, facilitar els tràmits necessaris per a ajudar-les a aconseguir-ho.  
2n. Assistència a xiquets, adolescents i jòvens.  
Oferir-los alternatives diverses a nivell cultural, social i esportiu, a fi de prevenir els dos grans problemes socials de major actualitat: la droga i la delinqüència. Més concretament:  
- Creació de tallers permanents, tals com ceràmica, fang, música... perquè els jòvens ocupen el seu temps d'esplai.  
- Fer acampades, convivència i trobades, a fi que els jòvens convisquen i es relacionen amb altres col·lectius.  
- Potenciar i estimular activitats esportives perquè el jove es puga educar en la salut.  
En l'article 7 dels estatuts es disposa que seran possibles beneficiaris de la Fundació els següents col·lectius marginats i de risc, i més concretament:  
- Immigrants necessitats, especialment famílies amb xiquets, per ser aquest un sector de la població molt necessitat i el que més creix actualment.  
- Xiquets i jòvens, a fi de prevenir la drogaaddicció i la delinqüència oferint-los alternatives culturals esportives i socials per ser un col·lectiu que necessita de l'acció social.  
La Fundació atorgarà els seus beneficis a les persones indicades anteriorment, d'acord amb criteris d'imparcialitat i no discriminació. A tal efecte, el Patronat elaborarà les bases o regles per les quals es regirà la selecció dels seus beneficiaris. Ningú no podrà al·legar front a la Fundació un dret preferent a gaudir dels seus beneficis que no es deriven de les citades regles o bases, ni imposar la seua atribució a persona o entitat determinada.  
Quart. La dotació inicial de la Fundació, segons consta en l'escriptura de constitució de data 27 de juliol de 1996, és de cinc milions tres-centes quinze mil set-centes cinquanta-dues (5.315.752) pessetes, integrada pels següents béns mobles e immobles, i diner en efectiu, determinats d'aquesta forma:  
1) Sr. Antonio Simón Sarrión i Sra. Dolores Torregrosa Peiró, aporten un solar per a edificar situat a Anna, de 281 m2, valorat en quatre milions dues-centes quinze mil (4.215.000) pessetes.  
2) Sr. Juan Matoses Torres aporta un taller de ceràmica, valorat en vuit-centes cinquanta mil set-centes cinquanta (850.750) pessetes.  
3) I els 34 compareixents restants aporten cadascun de manera duradora al patrimoni, per a la realització de finalitats d'interès, set mil tres-centes cinquanta-tres (7.353) pessetes, cosa que en total suposa una quantitat aportada de dues-centes cinquanta mil dues (250.002) pessetes.  
Tot açò acreditat en la documentació annexa a l'escriptura constitucional.  
Així mateix, el Sr. Antonio Simón Sarrión, la Sra. Dolores Torregrosa Peiró, Sr. Leonardo Ezpeleta Albuixech, Sra. María Teresa Pérez Fayos i el SR. Ricardo Torregrosa Peiró, aporten cadascú d'ells al patrimoni la Fundació la suma de dues-centes cinquanta mil (250.000) pessetes. Per tant, el valor de les aportacions ascendeix al total d'un milió dues-centes cinquanta mil (1.250.000.') pessetes, segons certificat de Bancaixa, annex a l'escriptura d'esmena.  
El total de la dotació fundacional ascendeix a la quantitat de sis milions cinc-centes seixanta-cinc mil set-centes cinquanta-dues (6.565.752 ) pessetes.  
Cinquè. D'acord amb el que es preveu en l'atorgament tercer de l'Acta Fundacional i el Títol Tercer dels estatuts, el Patronat és l'òrgan de govern, representació i administració de la Fundació. Estarà format per cinc membres, ampliable en el futur per acord del propi Patronat, segons les necessitats i circumstàncies del moment.   
Els patrons exerciran el seu mandat vitalíciament.  
Es designarà per elecció entre els membres del Patronat un president, un vicepresident i dos vocals. Així mateix, un secretari, que tindrà que ser, necessàriament, membre del Patronat, i que en aqueix cas tindrà veu però no vot.  
El Patronat inicial queda format per les persones següents:  
Sr. Ricardo Torregrosa Peiró, Sra. María-Teresa Pérez Fayos, Sr. Leonardo Ezpeleta Albuixech, Sr. Antonio Simón Torregrosa i Sra. Dolores Torregrosa Peiró.  
Així mateix, els càrrecs del Patronat queden distribuïts de la forma següent:  
President: Sr. Ricardo Torregrosa Peiró.  
Vicepresident: Sra. María Teresa Pérez Fayos.  
Secretari: Sr. Leonardo Ezpeleta Albuixech.  
Vocal primer: Sr. Antonio Simón Sarrión.  
Vocal segon: Sra. Dolores Torregrosa Peiró.  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer. La Constitució recull en el títol I, capítol II, secció II, article 34, el dret de fundació per a finalitats d'interès general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.  
Tercer. Examinats les finalitats de la Fundació, i la dotació, com també les aportacions efectivament realitzades, aquestes es consideren d'interès general, i inicialment suficients per a la inscripció, de conformitat amb el que estableix l'article 11.b) del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart. La carta fundacional i els estatuts continguts en l'escriptura pública de 27 de juliol de 1996, esmenada per la escriptura pública de 30 de novembre de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual la Fundació pot ser reconeguda, en tenir en compte la finalitat que persegueix segons l'article 6 dels seus estatuts.  
Cinquè. L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que té conferides per Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, de desplegament del Decret esmentat en primer lloc, en la redacció donada a aquest, per Ordre de 25 de novembre de 1996.  
Vists, la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i la resta normativa de pertinent aplicació, resolc:  
Primer  
Inscriure com a Fundació la denominada "Fundación Javier Simón Torregrosa" en el Registre de Fundacions de la Comunitat Valenciana amb el número 263 (V) i classificar-la com a benèfica de previsió social. El domicili s'ubicarà en el carrer Navarrés, núm. 4, de la vila d'Anna (València), tot i això, i mentre dure la construcció del local, provisionalment tindrà el domicili en el carrer Violinista Valls, núm.13, d'Anna.  
Segon  
Aprovar els estatuts pels quals ha de regir-se la Fundació, elevats a escriptura pública davant el notari de València, Sr. Alejandro Cervera Taulet, en data de 27 de juliol de 1996 i número 755 de protocol, esmenats per l'escriptura pública de data 30 de novembre de 1996 i número 1.185 de protocol, autoritzada pel mateix notari.  
Tercer  
Aprovar el nomenament del primer Patronat, segons figura en l'antecedent cinquè de aquesta Resolució.  
Notifiqueu aquesta Resolució, i advertiu que contra aquesta, que no esgota la via administrativa, podrà presentar-se recurs ordinari davant aquest mateix òrgan o davant l'Hble. Sr. conseller de Presidència, en el termini d'un mes, comptador a partir de la data de la seua notificació, de conformitat amb el que disposa el Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 8 de gener de 1997.- El director general de Justícia: Eloy Velasco Núñez